A Megyei Jogú Városok Szövetsége által összeállított dokumentum szerint, amelyet az Átlátszó.hu hozott nyilvánosságra, annyira leromlott a magyar víz- és közműhálózat, hogy gyakorlatilag a csapvíz egynegyede kifolyik valahol útközben, és „a megfelelő minősítéssel rendelkező rendszerek száma mára már nem éri el a 20 százalékot, és ez folyamatosan csökken”.

A szakértői anyag szerint kb 3 ezer milliárd (3 000 000 000 000) forintra lenne szükség a teljes hálózat felújításához.

Szerintük ezt a pénzt sem az ellátásért felelősök, sem a víziközmű-szolgáltatók, sem maga a Magyar Állam nem képes előteremteni, „ugyanakkor egyes víziközmű rendszerek állapota kritikus, amely azonnali beavatkozást igényel”.

Bár az Átlátszó szerint nem teszik egyértelműen felelősség a helyzet kialakulásáért például a rezsicsökkentést, de megjelenik az okok között a díjbefagyasztás, illetve különösképpen egy másik kormányzati intézkedést felhoznak: a közműadót, ami miatt „veszteségessé vált szolgáltatók állami támogatása mellett a mind a víz-, mind a szennyvíz-hálózat vezetékhossza után megfizetendő adóval aránytalanul megterhelt vidéki szolgáltatók kompenzálását a stratégiai dokumentum a többi szolgáltató terhére is szükségesnek tekinti.”

„ A vízközmű-cégek közül 23 van száz százalékban önkormányzati, 13 többségi önkormányzati, 5 pedig állami tulajdonban. A MJVSZ-es elemzés a többségi állami tulajdont látná helyesnek ”, és 1,5 százalékos - nem lakossági - díjemelést tartanának szükségesnek.